„ Ef Guð og Íslandspóstur lofar fæ ég sex daga Moggaskammt í dag “ Eins og kunnugt er ákvað Íslandspóstur að skerða þjónustu sína á landsbyggðinni frá og með 1. apríl síðastliðnum . Breytingin felst í því að póstferðir í dreifbýlið eru nú einungis tvær aðra hverja viku ( þriðjudaga og fimmtudaga ) , en þrjár hina vikuna ( mánudaga , miðvikudaga og föstudaga ) . Mörgum íbúum í dreifbýli fellur þessi breyting illa og telja að stjórnendur Íslandspósts ættu að endurskoða ákvörðun sína og reyna að minnsta kosti að hafa póstþjónustuna ekki verri en hún hefur verið á liðnum árum . En þessi slaka þjónustu Íslandspósts keyrði um þverbak í síðustu viku þar sem póstferð á fimmtudegi féll niður þar sem um frídag var að ræða , sumardaginn fyrsta . Sambærileg staða kemur svo upp í næstu viku þegar fimmtudagurinn 5. maí er lögbundinn frídagur . Áskrifandi að Morgunblaðinu sem hafði samband við ritsjórn Skessuhorns í morgun upplýsti að í dag ætti hann von á sex daga skammti af Mogganum ; „ ef Guð og Íslandspóstur lofar , “ eins og hann orðaði það . Íslandspóstur er opinbert hlutafélag sem þýðir að það eru stjórnmálaflokkarnir sem skipa stjórn þess og bera ábyrgð á öllum stefnumarkandi ákvörðunum sem þar eru teknar . Forstjóri Íslandspósts er Ingimundur Sigurpálsson . Samkvæmt heimasíðu Íslandspóst skipa eftirtaldir einstaklingar stjórnina : Eiríkur Haukur Hauksson er formaður stjórnar , fæddur árið 1973 . Hann er viðskiptafræðingur frá Háskóla Íslands . Jón Ingi Cæsarsson er fæddur árið 1952 . Hann hefur landspróf og próf frá Póst - og símaskólanum og er starfsmaður Íslandspósts . Hann hefur setið í stjórn frá 2009 . Preben Jón Pétursson er fæddur árið 1966 . Hann er tæknifræðingur að mennt . Preben hefur setið í stjórn félagsins frá því í mars 2014 . Svanhildur Hólm er aðstoðarmaður Bjarna Benediktssonar fjármálaráðherra og formanns Sjálfstæðisflokksins .